Document ID: 32008R0396

Title and Content:
ΚΑΝΟΝΙΣΜΌΣ (ΕΚ) αριθ. 396/2008 ΤΟΥ ΣΥΜΒΟΥΛΊΟΥ της 29ης Απριλίου 2008 σχετικά με την τροποποίηση του κανονισμού (ΕΚ) αριθ. 397/2004 για την επιβολή οριστικού δασμού αντιντάμπινγκ στις εισαγωγές βαμβακερών κλινοσκεπασμάτων καταγωγής Πακιστάν ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ, Έχοντας υπόψη: τη συνθήκη για την ίδρυση της Ευρωπαϊκής Κοινότητας, τον κανονισμό (ΕΚ) αριθ. 384/96 του Συμβουλίου, της 22ας Δεκεμβρίου 1995, για την άμυνα κατά των εισαγωγών που αποτελούν αντικείμενο ντάμπινγκ εκ μέρους χωρών μη μελών της Ευρωπαϊκής Κοινότητας (1) (ο «βασικός κανονισμός»), το άρθρο 1 παράγραφος 4 του κανονισμού (ΕΚ) αριθ. 397/2004 του Συμβουλίου, της 2ας Μαρτίου 2004, για την επιβολή οριστικού δασμού αντιντάμπινγκ στις εισαγωγές βαμβακερών κλινοσκεπασμάτων καταγωγής Πακιστάν (2), την πρόταση που υπέβαλε η Επιτροπή έπειτα από διαβουλεύσεις με τη συμβουλευτική επιτροπή, Εκτιμώντας τα ακόλουθα: A. ΠΡΟΗΓΟΥΜΕΝΗ ΔΙΑΔΙΚΑΣΙΑ (1) Δυνάμει του κανονισμού (ΕΚ) αριθ. 397/2004, το Συμβούλιο επέβαλε οριστικό δασμό αντιντάμπινγκ στις εισαγωγές στην Κοινότητα βαμβακερών κλινοσκεπασμάτων, καταγωγής Πακιστάν, τα οποία υπάγονται στους κωδικούς ΣΟ ex 6302 21 00 (κωδικοί TARIC 6302210081 και 6302210089), ex 6302 22 90 (κωδικός TARIC 6302229019), ex 6302 31 00 (κωδικός TARIC 6302310090) και ex 6302 32 90 (κωδικός TARIC 6302329019). Επιβλήθηκε δασμός αντιντάμπινγκ για όλη τη χώρα με συντελεστή 13,1 % σε όλες τις εταιρείες που εξάγουν το υπό εξέταση προϊόν στην Κοινότητα. (2) Τον Μάιο του 2006, μετά την αυτεπάγγελτη έναρξη μερικής ενδιάμεσης επανεξέτασης σύμφωνα με το άρθρο 11 παράγραφος 3 του βασικού κανονισμού, το Συμβούλιο, δυνάμει του κανονισμού (ΕΚ) αριθ. 695/2006 (3), τροποποίησε τον κανονισμό (ΕΚ) αριθ. 397/2004 και καθιέρωσε νέους δασμολογικούς συντελεστές μεταξύ 0 % και 8,5 %, με βάση νέα περίοδο έρευνας («ΠΕ») από την 1η Απριλίου 2003 έως τις 31 Μαρτίου 2004. Δεδομένου του μεγάλου αριθμού συνεργαζόμενων παραγωγών-εξαγωγέων, καταρτίστηκε δείγμα. (3) Στις εταιρείες που επιλέχθηκαν για το δείγμα επιβλήθηκαν οι μεμονωμένοι δασμολογικοί συντελεστές που είχαν καθιερωθεί κατά την έρευνα επανεξέτασης, ενώ σε άλλες συνεργαζόμενες εταιρείες που δεν περιλαμβάνονταν στο δείγμα επιβλήθηκε ο μέσος σταθμισμένος δασμός ύψους 5,8 %. Επιβλήθηκε δασμός 8,5 % στις εταιρείες που δεν αναγγέλθηκαν ή δεν συνεργάστηκαν στην έρευνα. (4) Το άρθρο 1 παράγραφος 4 του κανονισμού (ΕΚ) αριθ. 397/2004 παρέχει τη δυνατότητα στους πακιστανούς παραγωγούς-εξαγωγείς που πληρούν τα τρία κριτήρια τα οποία ορίζονται στο εν λόγω άρθρο να απολαύουν της ίδιας μεταχείρισης με τις συνεργαζόμενες εταιρείες που δεν περιλαμβάνονται στο δείγμα («μεταχείριση νέου παραγωγού-εξαγωγέα» ή «ΜΝΠΕ»). (5) Ο κανονισμός (ΕΚ) αριθ. 925/2007 εξήγε συμπεράσματα όσον αφορά δεκαοκτώ πακιστανικές εταιρείες που έχουν ζητήσει ΜΝΠΕ. Σε τέσσερις από τις εταιρείες αυτές χορηγήθηκε ΜΝΠΕ ενώ οι αιτήσεις των υπόλοιπων δεκατεσσάρων εταιρειών απορρίφθηκαν. B. ΑΙΤΗΣΕΙΣ ΝΕΩΝ ΠΑΡΑΓΩΓΩΝ-ΕΞΑΓΩΓΕΩΝ (6) Δεκατρείς πρόσθετες πακιστανικές εταιρείες ζήτησαν ΜΝΠΕ. (7) Διενεργήθηκε εξέταση για να ερευνηθεί κατά πόσον κάθε αιτών πληροί τα κριτήρια προκειμένου να απολαύει της ΜΝΠΕ, όπως αυτά ορίζονται στο άρθρο 1 παράγραφος 4 του κανονισμού (ΕΚ) αριθ. 397/2004, επαληθεύοντας τα εξής: - δεν εξήγαγε στην Κοινότητα το προϊόν που περιγράφεται στην ανωτέρω αιτιολογική σκέψη 1 κατά την περίοδο μεταξύ 1ης Απριλίου 2003 και 31ης Μαρτίου 2004, - δεν είναι συνδεδεμένος με κανέναν από τους εξαγωγείς ή παραγωγούς οι οποίοι υπόκεινται στα μέτρα που επιβάλλονται με τον παρόντα κανονισμό, και - ότι έχει πράγματι εξαγάγει στην Κοινότητα το υπό εξέταση προϊόν μετά την περίοδο έρευνας στην οποία βασίζονται τα μέτρα ή ότι έχει συνάψει ανέκκλητο συμβατική υποχρέωση να εξάγει σημαντική ποσότητα προς την Κοινότητα. (8) Απεστάλη ερωτηματολόγιο σε όλους τους αιτούντες και τους ζητήθηκε να αποδείξουν με στοιχεία ότι πληρούν τα προαναφερόμενα τρία κριτήρια. (9) Οι παραγωγοί-εξαγωγείς που πληρούν τα εν λόγω κριτήρια μπορούν να απολαύουν του δασμολογικού συντελεστή που εφαρμόζεται στις συνεργαζόμενες εταιρείες που δεν περιλαμβάνονται στο δείγμα, δηλαδή 5,8 %, σύμφωνα με το άρθρο 1 παράγραφος 4 του κανονισμού (ΕΚ) αριθ. 397/2004. Γ. ΔΙΑΠΙΣΤΩΣΕΙΣ (10) Τρεις πακιστανικές εταιρείες που ζήτησαν ΜΝΠΕ δεν απάντησαν στο αρχικό ερωτηματολόγιο. Ως εκ τούτου, δεν κατέστη δυνατό να επαληθευτεί αν οι εταιρείες αυτές πληρούσαν τα κριτήρια που ορίζονται στο άρθρο 1 παράγραφος 4 του κανονισμού (ΕΚ) αριθ. 397/2004, και η αίτησή τους αναγκαστικά απορρίφθηκε. Αυτές οι εταιρείες ενημερώθηκαν ότι η αίτησή τους δεν θα εξεταζόταν περαιτέρω και τους δόθηκε η δυνατότητα να υποβάλουν τις παρατηρήσεις τους. Δεν υποβλήθηκαν παρατηρήσεις. (11) Από την εξέταση των πληροφοριών που υποβλήθηκαν, για δύο πακιστανούς παραγωγούς-εξαγωγείς προέκυψαν επαρκή στοιχεία που αποδεικνύουν ότι πληρούν τα τρία κριτήρια που ορίζονται στο άρθρο 1 παράγραφος 4 του κανονισμού (ΕΚ) αριθ. 397/2004. Ως εκ τούτου, σε αυτούς τους δύο παραγωγούς μπορεί να επιβληθεί ο δασμολογικός συντελεστής που επιβάλλεται στις συνεργαζόμενες εταιρείες οι οποίες δεν περιλαμβάνονται στο δείγμα (δηλαδή 5,8 %), σύμφωνα με το άρθρο 1 παράγραφος 4 του κανονισμού (ΕΚ) αριθ. 397/2004 και μπορούν να προστεθούν στον κατάλογο των παραγωγών-εξαγωγέων που περιλαμβάνεται στο παράρτημα του εν λόγω κανονισμού. (12) Μία πακιστανική εταιρεία διαπιστώθηκε ότι ήταν συνδεδεμένη με μια εταιρεία η οποία είχε συνεργαστεί στην έρευνα επανεξέτασης και είχε πραγματοποιήσει εξαγωγές του υπό εξέταση προϊόντος κατά την ΠΕ. Ως εκ τούτου, ο εν λόγω παραγωγός δεν πληρούσε το πρώτο κριτήριο που ορίζεται στο άρθρο 1 παράγραφος 4 του κανονισμού (ΕΚ) αριθ. 397/2004 και επομένως η αίτησή του για ΜΝΠΕ απορρίφθηκε. Η εν λόγω εταιρεία ενημερώθηκε ότι η αίτησή της δεν θα εξεταζόταν περαιτέρω και της δόθηκε η δυνατότητα να υποβάλει τις παρατηρήσεις της. Η εταιρεία όμως δεν προσκόμισε πρόσθετες πληροφορίες που θα μπορούσαν να τροποποιήσουν τα συμπεράσματα. (13) Τρεις πακιστανικές εταιρείες διαπιστώθηκε ότι είχαν πραγματοποιήσει εξαγωγές του υπό εξέταση προϊόντος κατά την ΠΕ. Ως εκ τούτου, οι εν λόγω τρεις παραγωγοί δεν πληρούσαν το πρώτο κριτήριο που ορίζεται στο άρθρο 1 παράγραφος 4 του κανονισμού (ΕΚ) αριθ. 397/2004 και, επομένως, οι αιτήσεις τους για ΜΝΠΕ απορρίφθηκαν. Οι εν λόγω εταιρείες ενημερώθηκαν ότι η αίτησή τους δεν θα εξεταζόταν περαιτέρω και τους δόθηκε η δυνατότητα να υποβάλουν τις παρατηρήσεις τους. Οι εταιρείες όμως δεν προσκόμισαν πρόσθετες πληροφορίες που θα μπορούσαν να τροποποιήσουν τα συμπεράσματα. (14) Τρεις πακιστανικές εταιρείες δεν κατάφεραν να αποδείξουν είτε ότι είχαν πωλήσει το υπό εξέταση προϊόν στην Κοινότητα μετά την ΠΕ είτε ότι είχαν συνάψει ανέκκλητη συμβατική υποχρέωση για εξαγωγή σημαντικής ποσότητας προς την Κοινότητα. Ως εκ τούτου, δεν ήταν δυνατόν να αποδειχθεί κατά πόσον οι εν λόγω εταιρείες είχαν εξαγάγει το υπό εξέταση προϊόν μετά την ΠΕ, όπως ορίζεται στο τρίτο κριτήριο του άρθρου 1 παράγραφος 4 του κανονισμού (ΕΚ) αριθ. 397/2004 και, κατά συνέπεια, οι αιτήσεις τους για ΜΝΠΕ απορρίφθηκαν. Οι εν λόγω εταιρείες ενημερώθηκαν ότι η αίτησή τους δεν θα εξεταζόταν περαιτέρω και τους δόθηκε η δυνατότητα να υποβάλουν τις παρατηρήσεις τους. Οι εταιρείες όμως δεν προσκόμισαν πρόσθετες πληροφορίες που θα μπορούσαν να τροποποιήσουν τα συμπεράσματα. (15) Μία πακιστανική εταιρεία δεν κατάφερε να αποδείξει ότι ήταν παραγωγός του υπό εξέταση προϊόντος και δεν προσκόμισε αποδεικτικά στοιχεία είτε για την πώληση του υπό εξέταση προϊόντος στην Κοινότητα μετά την ΠΕ είτε για τη σύναψη ανέκκλητης συμβατικής υποχρέωσης για εξαγωγή σημαντικής ποσότητας προς την Κοινότητα. Ως εκ τούτου, ο αιτών αυτός δεν ανταποκρίθηκε στο βασικό κριτήριο του να είναι παραγωγός-εξαγωγέας και, κατά συνέπεια, η αίτησή του δεν μπορούσε να εξεταστεί περαιτέρω. Η εν λόγω εταιρεία ενημερώθηκε ότι η αίτησή της δεν θα εξεταζόταν περαιτέρω και της δόθηκε η δυνατότητα να υποβάλει τις παρατηρήσεις της. Η εταιρεία όμως δεν προσκόμισε πρόσθετες πληροφορίες που θα μπορούσαν να τροποποιήσουν τα συμπεράσματα. (16) Όλοι οι αιτούντες και ο κοινοτικός κλάδος παραγωγής ενημερώθηκαν σχετικά με τα τελικά συμπεράσματα της εξέτασης και είχαν τη δυνατότητα να υποβάλουν τις παρατηρήσεις τους. Δ. ΣΥΜΠΕΡΑΣΜΑ (17) Κατά την εξέταση των συμπερασμάτων για τα οποία γίνεται λόγος στην αιτιολογική σκέψη 11, διαπιστώθηκε ότι δύο πακιστανοί παραγωγοί-εξαγωγείς πληρούν τα κριτήρια που ορίζονται στο άρθρο 1 παράγραφος 4 του κανονισμού (ΕΚ) αριθ. 397/2004 ώστε να τους χορηγηθεί ΜΝΠΕ. Οι εταιρείες αυτές θα πρέπει, κατά συνέπεια, να προστεθούν στον κατάλογο των συνεργαζόμενων κατασκευαστών που παρατίθεται στο παράρτημα του κανονισμού (ΕΚ) αριθ. 397/2004 και να τους επιβληθεί δασμολογικός συντελεστής ύψους 5,8 %. Οι αιτήσεις που υποβλήθηκαν από τις λοιπές ένδεκα πακιστανικές εταιρείες πρέπει να απορριφθούν για τους λόγους που προαναφέρθηκαν, ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ: Άρθρο 1 Ο κατάλογος των συνεργαζόμενων κατασκευαστών που παρατίθεται στο παράρτημα του κανονισμού (ΕΚ) αριθ. 397/2004 αντικαθίσταται από τον ακόλουθο πίνακα: Επωνυμία Διεύθυνση «A.B. Exports (PVT) Ltd Off. No 6, Ground Floor, Business Center, New Civil Lines, Faisalabad A.S.T. (PVT) Limited Saba Square 2-C, Saba Commercial Street No 3, Phase V Extension, D.H. Authority, Καράτσι Aala Processing Industries (PVT) Ltd 5 KM Satyana Road Faisalabad 38000 Abdur Rahman Corporation (Pvt) Ltd P-214 Muslim Town #1, Sargodha Road, Faisalabad Adil Waheed Garments 66-Zubair Colony, Jaranwala Road, Faisalabad Afroze Textile Industries (Pvt) Ltd LA 7/1-7, Block 22 F.B. Area, Καράτσι Al Musawar Textile (PVT) Ltd Atlas Street, Maqbool Road, Faisalabad M/S Al-Ghani International 202 Bhaiwala, Ghona Road, Faisalabad Al-Karam Textile Mills (PVT) Ltd 3rd floor, K.D.L.B. Building, 58-West Wharf Road, Καράτσι Al-Latif W,S, 24, Block-2, Azizabad, F.B. Area, Καράτσι-75950 Al-Noor Processing & Textile Mills Sargodha Road, Near Bava Chak, Faisalabad Al-Raheem Textile F/40, Block-6, P.E.C.H.S., Καράτσι Ameer Enterprises 3rd floor, Bismillah Centre, Street No 2, Karkhana Bazar, Yanr Market, Faisalabad Amsons Textile Mills (PVT) Ltd D-14/B, S.I.T.E., Καράτσι Amtex (Private) Limited 1-Km, Khurrianwala-Jaranwala Road, Faisalabad Anjum Textile Mills (PVT) Ltd Anjum Street, Nalka Kohala, Sargodha Road, Faisalabad Ansa Industries Plot #16, Sector C-2 Karachi Exporting Processing Zone Landhi Industrial Area Καράτσι-74000 Apex Corporation 1-19, Arkay Square, PO Box 13373, Καράτσι M/S Arif Textiles Private Limited Karim Bibi Street, Bawa Chak, Sargodha Road Faisalabad Arshad Corporation 1088/2, Jail Road Faisalabad 38000 Arzoo Textile Mills Ltd 2.6 km, Jaranwala Road, Khurrinwala, Faisalabad Asia Textile Mills D-156, S.I.T.E. Avenue, Καράτσι Aziz Sons D21/Karach, S.I.T.E., Καράτσι-75700 B.I.L. Exporters 15/5, Sector 12/C, North Karachi Industrial Area, Karachi Baak Industries P-107, Akbarabad, Near Allied Hospital, Faisalabad Be Be Jan Pakistan Limited Square No 7, Chak No 204/R.B., Faisalabad Bela Textiles Ltd A-29/A, S.I.T.E., Καράτσι Bismillah Fabrics (PVT) Ltd 3-Km, Jhumbra Road, Khurrianwala, Faisalabad Bismillah Textiles (PVT) Ltd 1. KM, Jaranwala Road, Khurrianwala, Faisalabad Classic Enterprises B-1/1, Sector 15, Korangi Industrial Area, Καράτσι M/S Club Textile Sargodha Road, Ali Block Faisalabad Cotton Arts (PVT) Ltd 613/1, Dagrawaan Road, Faisalabad D.L. Nash (Private) Ltd 11, Timber Pond, Keamari Road, Καράτσι-75620 Dawood Exports PVT Ltd PO Box 532, Sargodha Road, Faisalabad Decent Textiles P-1271, Abdullahpur, West Canal Road, Faisalabad En Em Fabrics (Pvt) Ltd 10th Km, Sargodha Road, Faisalabad En Em Industries Ltd 10th Km, Sargodha Road, Faisalabad Enn Eff Exports 4th floor, Business Centre, New Civil Lines, Faisalabad Faisal Industries Office 205, Madina City Mall, Abdullah Haroon Road, Saddar, Καράτσι Fashion Knit Industries 5-Business Centre, Ground Floor, Mumtaz Hassan Road, Καράτσι Fateh Textile Mills Limited PO Box No 69, Hali Road, S.I.T.E., Hyderabad Gerpak Textile (PVT) Ltd + 317 Clifton Centre, Schon Circle, Kehkashan Clifton, Καράτσι Gohar Textile Mills 208 Chak Road, Zia Town, Faisalabad H.A. Industries (PVT) Ltd 10 KM, Jaranwala Road, Faisalabad Haroon Fabrics (Private) Limited P-121, Rafique Colony, Jail Road, Faisalabad Hay’s (PVT) Limited A-33, (C), Textile Avenue, S.I.T.E., Καράτσι-75700 M/S Home Furnishings Limited Plot No 1, 2, 10, 11, Sector IX-B., Karachi Export Processing Zone, Καράτσι Homecare Textiles D-115, S.I.T.E., Καράτσι Husein Industries Ltd HT-8 Landhi Industrial & Trading Estate, Landhi, Καράτσι Ideal International A-63/A, SIND Industrial Trading Estate, Καράτσι-75700 J.K. Sons Private Limited 3-1/A, Peoples Colony Jaranwala Road Faisalabad Jaquard Weavers 811 Mahmoodabad Colony, Multan Kam International F-152, S.I.T.E., Καράτσι Kamal Spinning Mills 4th KM, Jranwala Road, Khurrianwala, Faisalabad Kausar Processing Industries (PVT) Ltd P-61 Gole Chiniot Bazar, Faisalabad Kausar Textile Industries (PVT) Ltd Maqbool Road, Faisalabad Khizra Textiles International P-68, First Floor, Tawakal Cloth Market, Gol Chiniot Bazar, Faisalabad -38000 Kohinoor Textile Mills Limited Peshawar Road, Rawalpindi Latif International (PVT) Ltd Street No 1, Abdullahpur, Faisalabad Liberty Mills Limited A/51-A, S.I.T.E., Καράτσι M/s M.K. SONS Pvt Limited 2 KM, Khurrianwala, Jarranwala Road, Faisalabad MSC Textiles (PVT) Ltd P-19, 1st floor, Montgomery Bazar, Faisalabad Mughanum (PVT) Ltd P-162, Circular Road, Faisalabad Mustaqim Dyeing & Printing Industries (Pvt) Ltd D-14/A, Bada Board, S.I.T.E., Καράτσι Naseem Fabrics Suite #404, 4th floor, Faisalcomplex, Bilal Road, Civil Lines, Faisalabad Nawaz Associates 87 D/1 Main Boulevard Gulberg III, Lahore Nazir Industries Suite 3, 7th floor, Textile Plaza, M.A. Jinnah Road, Καράτσι-74000 Niagara Mills (PVT) Ltd Kashmir Road, Nishatabad, Faisalabad Nina Industries Limited A-29/A, S.I.T.E., Καράτσι Nishitex Enterprises P-224, Tikka Gali No 2, Y.Y. Plaza., 1st floor, Montgomery Bazar, Faisalabad Parsons Industries (PVT) Ltd E-53 S.I.T.E., Καράτσι Popular Fabrics (PVT) Limited Plot 115, Landhi Industrial Area, Καράτσι Rainbow Industries 810/A, Khanewal Road, Multan Rehman International P-2, Al Rehman House, Ghulam Rasool Nagar Main Road, Sarfraz Colony, Faisalabad Sadaqat Textile Mills Pvt Ltd Sadaqat Street, Sargodha Road, Faisalabad Sadiq Siddique Co. 170-A, Latif Cloth Market, M.A. Jinnah Road, Καράτσι Sakina Exports International #313, Dada Chambers, M.A. Jinnan Road, Καράτσι-74000 Samira Fabrics (PVT) Ltd 401-403, Chapal Plaza, Hasrat Mohani Road, Καράτσι Sapphire Textile Mills Limited 313, 3rd floor, Cotton exchange Bldg. I.I., Chundrigar Road, Καράτσι Shahzad Siddique (PVT) Ltd 4,5 KM, Khurrianwala, Jaranwala Road, Faisalabad Shalimar Cotton Export (PVT) Ltd Yousaf Chowk, Sargodha Road, Faisalabad Sharif Textiles Industries (PVT) Ltd PO Box 265, Satiana Road, Faisalabad Shercotex 39/c, Peoples Colony, Faisalabad Sitara Textile Industries Limited 6- K.M., Sargodha Road, Faisalabad South Asian Textile Inds. Street No 3, Hamedabad Colony, Vehari Road, Multan Sweety Textiles Pvt Ltd P-237, 2nd floor, Hassan Arcade Montgomery Bazar, Faisalabad Tex-Arts P-22, 1st floor, Montgomery Bazar, Faisalabad The Crescent Textile Mills Ltd Sargodha Road, Faisalabad Towellers Limited WSA 30-31, Block 1, Federal B, Καράτσι Union Exports (PVT) Limited D-204/A, S.I.T.E., Καράτσι-75700 United Finishing Mills Ltd 2nd floor, Regency Arcade, The Mall, Faisalabad United Textile Printing Industries (Pvt) Ltd PO Box 194, Maqbool Road, Faisalabad Wintex Exports PVT Ltd P-17/A, Main Road, Sarfaraz Colony, Faisalabad Zafar Fabrics (PVT) Limited Chak No 119, J.B. (Samana), Sargodha Road, Faisalabad Zamzam Weaving and Processing Mills Bazar 1, Razabad, Faisalabad ZIS Textiles Private Limited 3Km Sheikhupaura Road Khurrianwala Faisalabad» Άρθρο 2 Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος. Λουξεμβούργο, 29 Απριλίου 2008.

Classification Labels:
986
703
36

Label Descriptions:
{"986": "Εμπορικές πράξεις", "703": "Εμπορική νομοθεσία", "36": "ΕΜΠΟΡΙΟ"}

EuroVoc IDs (Original): 539
1418
8367
2848
614
2417
11

EuroVoc IDs (Expanded): 539
1418
8367
2848
614
2417
11

Dataset Source: meu

Split: train